**Anthony Duclair** (s. 26. elokuuta 1995 Montréal, Québec, Kanada) on kanadalainen jääkiekkoilija joka pelaa NHL-seura Tampa Bay Lightningissa. Hänen vahvuuksiinsa kuuluvat maalintekotaidot, luistelu, kiekonhallinta, rannelaukaus, työmoraali, sijoittuminen ja kädet. Duclairin heikkouksiin kuuluvat voiman puute, oman pään pelaaminen ja ajoittainen itsekkyys, mikä kostautuu kiekonmenetyksinä.

Ura
---

### Seuraura

Duclair aloitti luistelukoulun 2-vuotiaana. Hän on Saint-Léonardin kiekkokoulun kasvatti. Duclair pelasi kaudella 2010–2011 Québecin paikallisia juniorisarjoja Lac St-Louis Lionsin joukkueessa. Hän edusti kauden aikana myös Québeciä Kanadan talvikisoissa, jotka päättyi hopeaan. Duclair jakoi kahdeksalla syötöllään turnauksen syöttöpörssin voiton Prinssi Edwardin saaren Evan Morrisonin ja Brittiläisen Kolumbian Nicolas Petanin kanssa.

Québec Remparts varasi Duclairin 41. pelaajana QMJHL:n varaustilaisuudessa 2011. Samana vuonna hänet varasi myös Dubuque Fighting Saints 18. pelaajana USHL:n varaustilaisuudessa. Duclair siirtyi kaudeksi 2011–2012 Rempartsiin, jonka toiseksi paras maalintekijä ja kolmanneksi paras pistemies hän oli tehoilla 31+35=66. Duclair voitti myös joukkueen sisäisen tehotilaston lukemalla +38. Hänet valittiin kauden päätteeksi QMJHL:n tulokkaiden tähdistökentälliseen. Kaudella 2012–2013 Duclair teki runkosarjassa 50 tehopistettä. Hän pelasi kauden aikana myös CHL Top Prospects Gamessa.

New York Rangers varasi Duclairin kolmannella kierroksella 80. pelaajana NHL:n varaustilaisuudessa 2013. Kaudella 2013–2014 hän nousi Rempartsin varakapteeniksi ja oli joukkueen paras pistemies, maalintekijä ja syöttäjä tehoilla 50+49=99. Duclair sijoittui koko QMJHL:n maalipörssissä kolmanneksi ja pistepörssissä kuudenneksi. Hänen kautensa päättyi kuitenkin aivan runkosarjan lopulla aivotärähdykseen. Tammikuussa 2014 Duclair teki kolmivuotisen tulokassopimuksen Rangersin kanssa.

Syksyn 2014 harjoitusleirin päätteeksi Duclair sai paikan Rangersin NHL-avauskokoonpanosta. Hän teki näin ollen NHL-debyyttinsä kauden 2014–2015 avauskierroksella 9. lokakuuta 2014 vieraissa St. Louis Bluesia vastaan. Duclair sai ottelussa jääaikaa 11.12 minuuttia. NHL-uransa avausmaalin hän teki 27. lokakuuta 2014 Minnesota Wildia vastaan. Duclair valittiin ottelun kolmostähdeksi. Duclair pelasi NHL-kaudella 2014–2015 yhteensä 18 ottelua ja teki seitsemän tehopistettä, maalin ja kuusi syöttöpistettä. Tammikuussa 2015 hän palasi loppukaudeksi Québec Rempartsiin.

Maaliskuussa 2015 Duclair siirtyi Arizona Coyotesiin pelaajakaupassa, jossa Coytes sai hänen lisäkseen John Mooren ja ensimmäisen sekä toisen kierroksen varausvuorot. New York Rangers sai vaihdossa Keith Yandlen, Chris Summersin ja neljännen kierroksen varausvuoron.

Tammikuussa 2020 Ottawa Senatorsia edustava Duclair valittiin ensimmäistä kertaa urallaan NHL tähdistöotteluun.

Heinäkuussa 2021 Duclair solmi kolmen vuoden ja arvoltaan 9 miljoonan dollarin jatkosopimuksen Panthersin kanssa.

Heinäkuussa 2023 Panthers kauppasi Duclairin San Jose Sharksiin vaihdossa Steven Lorentziin ja viidennen kierroksen varausvuoroon vuoden 2025 varaustilaisuudessa.

Maaliskuussa 2024 Sharks kauppasi Duclairin ja seitsemännen kierroksen varausvuoron vuoden 2025 varaustilaisuudessa Tampa Bay Lightningiin vaihdossa Jack Thompsoniin ja kolmannen kierroksen varausvuoroon vuoden 2024 varaustilaisuudessa.

### Maajoukkueura

Duclair pelasi alle 20-vuotiaiden MM-kilpailuissa vuonna 2015, jolloin hän voitti maailmanmestaruuden. Duclair pelasi myös alle 18-vuotiaiden Ivan Hlinkan muistoturnauksessa vuonna 2012, jolloin hän voitti kultaa. Duclair edusti myös Canada Québecin joukkuetta World U-17 Hockey Challengessa vuosina 2011 ja 2012, joista jälkimmäisessä turnauksessa hän toimi joukkueen varakapteenina.

Muuta
-----

Duclairin vanhemmat Wendell ja Dominique ovat molemmat lähtöisin Haitista, mutta heillä on kuitenkin kanadalaiset sukujuuret. Anthonyn setä Farell Duclair pelasi kanadalaista jalkapalloa pelinrakentajana CFL-tasolla ja kuului Calgary Stampedersin vuoden 1998 Grey Cup -mestarijoukkueeseen.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Lac St-Louis Lions | QMAAA | 34 | 25 | 32 | 57 | 36 | 14 | 9 | 14 | 23 | 20 |
| 2011–2012 | Québec Remparts | QMJHL | 63 | 31 | 35 | 66 | 50 | 11 | 3 | 5 | 8 | 8 |
| 2012–2013 | Québec Remparts | QMJHL | 55 | 20 | 30 | 50 | 22 | 11 | 3 | 5 | 8 | 12 |
| 2013–2014 | Québec Remparts | QMJHL | 59 | 50 | 49 | 99 | 56 | – | – | – | – | – | Ykköstähdistö |
| 2014–2015 | New York Rangers | NHL | 18 | 1 | 6 | 7 | 4 | – | – | – | – | – |  |  |  |  |  |  | JMM | 7 | 4 | 4 | 8 | 16 |
|  | Québec Remparts | QMJHL | 26 | 15 | 19 | 34 | 24 | 8 | 2 | 1 | 3 | 10 |
| 2015–2016 | Arizona Coyotes | NHL | 81 | 20 | 24 | 44 | 49 | – | – | – | – | – |
| 2016–2017 | Arizona Coyotes | NHL | 58 | 5 | 10 | 15 | 14 | – | – | – | – | – |
|  | Tucson Roadrunners | AHL | 16 | 1 | 7 | 8 | 4 | – | – | – | – | – |
| 2017–2018 | Arizona Coyotes | NHL | 33 | 9 | 6 | 15 | 10 | – | – | – | – | – |
|  | Chicago Blackhawks | NHL | 23 | 2 | 6 | 8 | 6 | – | – | – | – | – |
| 2018–2019 | Columbus Blue Jackets | NHL | 53 | 11 | 8 | 19 | 12 | – | – | – | – | – |
|  | Ottawa Senators | NHL | 21 | 8 | 6 | 14 | 2 | – | – | – | – | – |
| 2019–2020 | Ottawa Senators | NHL | 66 | 23 | 17 | 40 | 18 | – | – | – | – | – |
| 2020–2021 | Florida Panthers | NHL | 43 | 10 | 22 | 32 | 18 | 6 | 0 | 0 | 0 | 6 |
| 2021–2022 | Florida Panthers | NHL | 74 | 31 | 27 | 58 | 30 | 8 | 1 | 2 | 3 | 4 |
| 2022–2023 | Florida Panthers | NHL | 20 | 2 | 7 | 9 | 2 | 20 | 4 | 7 | 11 | 16 |
| 9 kautta | yhteensä | NHL | 490 | 122 | 139 | 261 | 165 | 34 | 5 | 9 | 14 | 26 |

Lähteet
-------

* Anthony Duclair The Internet Hockey Databasessa (englanniksi)
* Anthony Duclair *Elite Prospects*. Everysport Media Group AB.  (englanniksi)

### Viitteet

1. ↑  Wyshynski, Greg: Duke of Broadway: Anthony Duclair proving ‘talent has no age’  28.10.2014. NEW YORK:  Yahoo Sports. Viitattu 11.1.2015. (englanniksi)
2. ↑
3. ↑  Anthony Duclair – The Hockey News (englanniksi)
4. ↑  Anthony Duclair – NY Rangers – NHL – Jatkoaika.com – Kaikki jääkiekosta
5. 1 2  Zipay, Steve: Anthony Duclair, Jesper Fast grab spotlight in Rangers victory  30.9.2014. Newsday. Viitattu 11.1.2015. (englanniksi)
6. 1 2 3 4  Anthony Duclair *Elite Prospects*. Everysport Media Group AB.  (englanniksi)
7. ↑  Anthony Duclair The Internet Hockey Databasessa (englanniksi)
8. ↑  Rubenstein, Jess: Bad Breaking News-- Duclair reportedly has concussion (Updated 10 PM PDT)  2.3.2014. The Prospect Park. Viitattu 11.1.2015. (englanniksi)
9. ↑  Rangers Agree to Terms With Forward Anthony Duclair  2.1.2014. New York Rangers. Viitattu 11.1.2015. (englanniksi)
10. ↑  Boxscore – New York Rangers – NHL.com  9.10.2014. New York Rangers. Viitattu 11.1.2015. (englanniksi)
11. ↑  Boxscore – NHL.com  27.10.2014. National Hockey League. Viitattu 11.1.2015. (englanniksi)
12. ↑  Leonard, Pat: NY Rangers send 'The Duke,' forward Anthony Duclair, back to junior club after he wins gold with Team Canada at World Juniors  6.1.2015. New York Daily News. Viitattu 19.11.2015. (englanniksi)
13. ↑  Leonard, Pat: Rangers acquire Keith Yandle from Coyotes for Anthony Duclair, John Moore, first-round & second-round pick  2.3.2015. New York Daily News. Viitattu 19.11.2015. (englanniksi)
14. ↑
15. ↑
16. ↑